Hemiptera iku ordho saka gegremet sing uga ditepungi minangka kepik sajati (sanajan sapérangan anggota Hemiptera dudu kepik sajati). Hemiptera kapérang saka 80.000 spésies gegremet kaya déné tonggèrèt, tuma godhong, anggang-anggang, walang sangit, lan liya-liyané. Kéwan-kéwan iki kabèh duwé ciri-ciri mirunggan ya iku cangkem awangun dom lan ora ngalami metamorfosis sampurna.